Побуна у Вандеји
Побуна у Вандеји је устанак од 1793. до 1796. године против републиканске власти за време Француске револуције. Позната је под различитим називима: Рат у Вандеји, Побуна у Вандеји, Устанак у Вандеји. Вандеја је област на западној обали Француске. Ту се догодила највећа побуна (контрареволуција) против нове републике. Био је то највећи грађански рат у Француској тога доба, у коме је убијено између 40.000 и 250.000 становника Вандеје.